Līgums Nr. SIAON 2026/20-AK
par dzīvojamo māju vizuālās apskates, apdrošināšanas un
apdrošināšanas starpnieka pakalpojumu nodrošināšanu

Ogrē									2026.gada ___________					                                                                   
Sabiedrība ar ierobežotu atbildību “Ogres Namsaimnieks”, vienotais reģistrācijas Nr. 40103941081, turpmāk tekstā – Pasūtītājs, kuru, pamatojoties uz _________, pārstāv _________, 
un
_______________, vienotais reģistrācijas Nr.___________, turpmāk tekstā – Izpildītājs, kuru, pamatojoties uz _________, pārstāv ________,
Pasūtītājs un Izpildītājs, turpmāk – Līdzēji, pamatojoties uz atklātā konkursa “Dzīvojamo māju vizuālās apskates, apdrošināšanas un apdrošināšanas starpnieka pakalpojumu nodrošināšana”, identifikācijas Nr. SIAON 2026/20-AK, turpmāk – Konkurss, rezultātiem, brīvi - bez maldības, viltus vai spaidiem, noslēdz šādu līgumu, turpmāk – Līgums:

1. Līguma priekšmets
1.1. Pasūtītājs uzdod, bet Izpildītājs saskaņā ar Līgumu, tā pielikumiem, Konkursa noteikumiem un dokumentāciju, Izpildītāja iesniegto piedāvājumu Konkursā, Pasūtītāja norādījumiem un Latvijas Republikā (turpmāk – LR) spēkā esošiem normatīvajiem aktiem apņemas veikt Pasūtītāja pārvaldīšanā / apsaimniekošanā esošo dzīvojamo māju, turpmāk – Objekti, vizuālās apskates, apdrošināšanas un apdrošināšanas starpnieka pakalpojumu nodrošināšanu, turpmāk – Pakalpojumi.
1.2. Pakalpojumos ietilpst:
1.2.1. dzīvojamo māju vizuālā apskate un to datu sinhronizācija;
1.2.2. apdrošināšanas pakalpojumi:
1.2.2.1. kopīpašuma apdrošināšana,
1.2.2.2. pārvaldnieka / apsaimniekotāja un dzīvokļu īpašnieku kopības civiltiesiskās atbildības apdrošināšana,
1.2.2.3. dzīvokļu īpašnieku civiltiesiskās atbildības apdrošināšana;
1.2.3. apdrošināšanas starpnieka pakalpojumi.
1.3. Objektu uzskaitījums ir noteikts  Līguma __.pielikumā “Finanšu piedāvājums”. Līguma izpildes laikā Objektu skaits var samazināties vai palielināties.  

2. Līgumcena un norēķinu kārtība
2.2. Maksa par Pakalpojumiem, kas tiek nodrošināti atbilstoši Līguma prasībām, ir _______ EUR (_________) mēnesī, bet visā Pakalpojumu sniegšanas periodā (no līguma noslēgšanas līdz 2027.gada 31.decembrim) plānotā maksa – _______ EUR (________), neskaitot pievienotās vērtības nodokli. Izvērsts Pakalpojumu maksas aprēķins norādīts Līguma _.pielikumā “Finanšu piedāvājums”. 
2.3. Pievienotās vērtības nodoklis tiek piemērots normatīvajos aktos noteiktā kārtībā. 
2.4. Pasūtītājs samaksu veic vienu reizi mēnesī par kārtējā mēnesī nodrošinātajiem Pakalpojumiem, pamatojoties uz Pakalpojumu nodošanas – pieņemšanas aktu un Izpildītāja iesniegtajiem rēķiniem:
2.3.1. rēķins par vizuālās apskates un datu sinhronizācijas nodrošināšanu;
2.3.2. rēķins par apdrošināšanas pakalpojumiem, tai skaitā par apdrošināšanas starpnieka pakalpojumiem.
2.4. Pakalpojumu nodošanas – pieņemšanas aktā jānorāda pārskata periods, faktiski sniegtie Pakalpojumi un Objekti. Papildus minētajam Izpildītājs var norādīt citu informāciju, ko uzskata par būtisku.
2.5. Rēķinu apmaksu Pasūtītājs veic 10 (desmit) dienu laikā pēc rēķina saņemšanas, ieskaitot naudu Izpildītāja norādītās kredītiestādes kontā. 
2.6. Pasūtītājam tiesības vienpusēji samazināt Objektu skaitu. Šādā gadījumā Pasūtītājs līdz kārtējā mēneša 15.datumam attiecīgu informāciju nosūta uz Izpildītāja e-pastu vai juridisko adresi, un Pakalpojuma mēneša maksa tiek samazināta no nākamā mēneša, izslēdzot attiecīgo Objektu no rēķina.
2.7. Pasūtītājam ir tiesības palielināt Objektu skaitu. Šādā gadījumā tiek slēgta vienošanās par Līguma grozījumiem. Mēneša maksājums tiek aprēķināts saskaņā ar Finanšu piedāvājumā noteikto vienības cenu.

3. Līdzēju tiesības un pienākumi
3.1. Pasūtītājam ir tiesības jebkurā laikā kontrolēt Līguma izpildi, tai skaitā pārbaudīt Pakalpojumu atbilstību Tehnisko specifikāciju prasībām, pieprasīt paskaidrojumus, dokumentus un citu informāciju, kas nepieciešama Pakalpojumu izpildes kontrolei.
3.2. Kvalitātes kontroles ietvaros Pasūtītājam ir tiesības pieaicināt neatkarīgus ekspertus Pakalpojumu kvalitātes izvērtēšanai.
3.3. Ja Pasūtītājs konstatē Pakalpojumu neatbilstību Līgumam vai Tehniskajām specifikācijām, tas rakstiski informē Izpildītāju, nosakot termiņu trūkumu novēršanai. 
3.4. Izpildītājs novērš konstatētos trūkumus par saviem līdzekļiem un bez papildu atlīdzības Pasūtītājam. Līdz trūkumu novēršanai Pasūtītājam ir tiesības nepieņemt attiecīgo Pakalpojumu un neveikt samaksu par to.
3.7. Izpildītājs ir pilnībā atbildīgs par Tehniskajās specifikācijās noteikto prasību izpildi un nodrošina pakalpojumu sniegšanu atbilstoši tajā noteiktajiem kvalitātes kritērijiem, termiņiem un apjomam.
3.8. Izpildītājs organizē Pakalpojumu sniegšanu tā, lai netiktu traucēta Pasūtītāja pārvaldīšanas funkciju nepārtrauktība un tiktu ievērotas normatīvo aktu prasības.
3.9. Izpildītājs nekavējoties rakstiski informē Pasūtītāju par jebkuriem apstākļiem, kas var ietekmēt Pakalpojumu izpildi, termiņus vai kvalitāti, vienlaikus iesniedzot priekšlikumus situācijas novēršanai.
3.10. Izpildītājs ir atbildīgs par savu darbinieku, piesaistīto speciālistu un apakšuzņēmēju darbību vai bezdarbību tādā pašā apmērā kā par savu darbību.
3.11. Izpildītājs bez Pasūtītāja iepriekšējas rakstveida piekrišanas nav tiesīgs cedēt vai citādi nodot trešajām personām no šī Līguma izrietošās tiesības vai pienākumus.

4. Apakšuzņēmēji
4.1. Izpildītājs ir tiesīgs piesaistīt tikai tos apakšuzņēmējus, kuri norādīti iepirkuma piedāvājumā vai kuru piesaiste saskaņota normatīvajos aktos noteiktajā kārtībā.
4.2.  Apakšuzņēmēja piesaiste neatbrīvo Izpildītāju no atbildības par Līguma izpildi.
4.3. Izpildītājs ir atbildīgs par apakšuzņēmēju darbību un bezdarbību tādā pašā apmērā kā par savu darbību.
4.4. Pasūtītājam ir tiesības pamatoti pieprasīt apakšuzņēmēja nomaiņu, ja tā darbība neatbilst Līguma vai normatīvo aktu prasībām.

5. Līguma darbības termiņš, tā grozīšanas un izbeigšanas nosacījumi
5.1. Līgums stājas spēkā ar tā parakstīšanas brīdi un ir spēkā līdz Līdzēju saistību pilnīgai izpildei vai tā izbeigšanai Līgumā noteiktajā kārtībā.
5.2. Līgums tiek noslēgts uz laiku līdz 2027.gada 31.decembrim.
5.3. Līgumā var tikt veikti grozījumi, ievērojot Publisko iepirkumu likuma 61.panta noteikumus. Visas izmaiņas un papildus vienošanās, kas izriet no Līguma, Līdzēji noformē rakstveidā, apliecina ar parakstiem un pievieno Līgumam kā neatņemamu sastāvdaļu.
5.4. Līgumu var izbeigt, Līdzējiem rakstveidā vienojoties.
5.5. Pasūtītājam ir tiesības vienpusējā kārtībā atkāpties no Līguma pirms termiņa par to 10 (desmit) dienas iepriekš rakstiski paziņojot Izpildītājam, ja:
5.5.1. ja Izpildītājs būtiski pārkāpj Līgumu vai nenovērš Pasūtītāja rakstiski norādītos trūkumus noteiktajā termiņā;
5.5.2. Izpildītājs uzsāk likvidāciju;
5.5.3. ar spēkā stājušos tiesas nolēmumu tiek pasludināts Izpildītāja maksātnespējas process, tiesiskās aizsardzības process vai tiesisko seku ziņā pielīdzināms process, vai ar kompetentas iestādes lēmumu tiek izbeigta vai apturēta Izpildītāja saimnieciskā darbība.
5.6. Izpildītājam ir tiesības vienpusējā kārtībā atkāpties no Līguma pirms termiņa par to 10 (desmit) dienas iepriekš rakstiski paziņojot Pasūtītājam, ja:
5.6.1. Pasūtītājs uzsāk likvidāciju;
5.6.2. ar spēkā stājušos tiesas nolēmumu tiek pasludināts Pasūtītāja maksātnespējas process, tiesiskās aizsardzības process vai tiesisko seku ziņā pielīdzināms process, vai ar kompetentas iestādes lēmumu tiek izbeigta vai apturēta Pasūtītāja saimnieciskā darbība.
5.7. Jebkurš no Līdzējiem ir tiesīgs Līgumu nekavējoties izbeigt vienpusējā kārtā, rakstiski par to paziņojot otram Līdzējam, ja Līgumu nav iespējams izpildīt tādēļ, ka Līguma izpildes laikā Līdzējiem ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6. Konfidencialitāte
6.1. Izpildītājam (t.sk. visām Izpildītāja Līguma izpildē iesaistītajām personām) bez Pasūtītāja rakstveida piekrišanas ir aizliegts jebkādā veidā nodot Līguma tiešā izpildē neiesaistītām personām jebkādu informāciju, kas tam kļuvusi zināma saistībā ar Līguma izpildi, t.sk., bet ne tikai – jebkādu informāciju par Pasūtītāju, tā klientiem, darbiniekiem, citām juridiskām un fiziskām personām, telefonsarunu saturu, dokumentu (t.sk. elektroniskā pasta sarakstes) saturu.
6.2. Līguma 6.1.punktā minēto informāciju Izpildītājam ir tiesības izpaust tikai gadījumus, kad to paredz LR spēkā esoši normatīvie akti un ir saņemts uz tiem pamatots kompetentas institūcijas pieprasījums. Par šādu faktu, ja to neaizliedz LR spēkā esošie normatīvie akti vai uz tiem pamatots kompetentas institūcijas dokuments, Izpildītājam ir pienākums nekavējoties informēt Pasūtītāju.
6.3. Izpildītājam  ir pienākums veikt  visas  nepieciešamās  darbības,  kas nepieciešamas Līguma 6.1.punktā minētās informācijas aizsargāšanai.

7. Personas datu aizsardzība
7.1. Izpildītājam (t.sk. visām Izpildītāja iesaistītajām personām) ir tiesības apstrādāt tikai tos personas datus (par personas datiem uzskatāmi dati Eiropas Parlamenta un Padomes Regulas (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) izpratnē), ko tam nepieciešams apstrādāt Līguma izpildei.
7.2. Izpildītājam ir pienākums nekavējoties, bet ne vēlāk kā 72 (septiņdesmit divu) stundu laikā informēt Pasūtītāju par jebkuriem personas datu aizsardzības pārkāpumiem, t.sk., bet ne tikai – par citu personu iegūtiem, apstrādātiem vai mēģinājumiem iegūt, apstrādāt personas datus.
7.3. Izpildītājam ir pienākums veikt visas nepieciešamās darbības personas datu aizsardzībai.

8. Līdzēju atbildība
8.1. Līdzēji atbild par pienācīgu Līguma izpildi saskaņā ar spēkā esošiem LR tiesību aktiem un Līguma nosacījumiem.
8.2. Ja Izpildītājs kavē Pakalpojuma izpildes termiņu, Pasūtītājam ir tiesības piemērot Izpildītājam līgumsodu 0,5% ((piecas desmitdaļas procenta) apmērā no neizpildītā Pakalpojuma vērtības par katru kavējuma dienu, bet kopumā vienā gadījumā ne vairāk par 10% (desmit procentiem) no neizpildītās saistības apmēra. Līgumsoda piemērošanas gadījumu skaits nav ierobežots.
8.3. Ja Pasūtītājs neveic Līgumā noteiktajā termiņā samaksu par izpildītajiem Pakalpojumiem, tad Izpildītājs ir tiesīgs piemērot Pasūtītājam līgumsodu 0,5% (piecas desmitdaļas procenta) apmērā no kavētās maksājuma summas par katru nokavējuma dienu, bet kopumā ne vairāk par 10% (desmit procentiem) no neizpildītās saistības apmēra.
8.4. Līgumsoda samaksa neatbrīvo Līdzējus no zaudējumu segšanas un Līguma izpildes pienākuma.
8.5. Izpildītājs uzņemas pilnu materiālo atbildību par zaudējumiem, kas var rasties Pasūtītājam un/vai trešajām personām, Izpildītāja un/vai piesaistīto apakšuzņēmēju un/vai darbinieku vainas dēļ, un apņemas patstāvīgi atrisināt visas pretenzijas un prasības, kādas šajā sakarā izvirza trešās personas vai Pasūtītājs.
8.6. Pasūtītājam ir tiesības ieskaita kārtībā samazināt maksājamo naudas summu par izpildīto Pakalpojumu tādā apmērā, kāda ir Līgumā noteiktajā kārtībā aprēķinātā līgumsoda vai zaudējumu summa.

9. Nepārvarama vara
9.1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
9.2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.

10. Kontaktpersonas
10.1. Pasūtītāja kontaktpersona – ___________, tālrunis _______, e-pasts: __________.
10.2. Izpildītāja kontaktpersona – ___________, tālrunis _________, e-pasts:_________. 

11. Citi noteikumi
11.1. Visas domstarpības un nesaskaņas, kas rodas Līguma darbības laikā, Līdzēji risina savstarpēju sarunu ceļā. Ja radušās domstarpības nav iespējams atrisināt sarunu ceļā, strīds tiek izšķirts LR vispārējās jurisdikcijas tiesā saskaņā ar LR normatīvajiem aktiem, nosakot piekritību pēc Pasūtītāja juridiskās adreses.
11.2. Jautājumos, kas nav regulēti Līgumā, Līdzēji secīgi piemēro Iepirkuma noteikumus un LR spēkā esošos normatīvos aktus.
11.3. Līguma noteikumi ir saistoši Līdzējiem un pilnā apmērā pāriet uz Līdzēju tiesību un saistību pārņēmējiem.
11.4. Līdzēji apņemas nekavējoties paziņot viens otram par savas atrašanās vietas, pārstāvja, bankas rekvizītu un citas būtiskās informācijas izmaiņām, kas var ietekmēt Līguma pienācīgu izpildi. Līdzēji uzņemas pilnu atbildību par šī pienākuma savlaicīgu nepildīšanu.
11.5. Līgums satur Līdzēju pilnīgu vienošanos, Līdzēji ir iepazinušies ar tā saturu un piekrīt visiem tā noteikumiem, un to apliecina, parakstot Līgumu.
11.6. Ja kāds no Līguma noteikumiem zaudē juridisku spēku, tas nerada pārējo noteikumu spēkā neesamību.
11.7. Līguma pielikumi: _______
11.8. Līgums parakstīts elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā zīmoga datums un laiks.

12. Līdzēju rekvizīti

